**Kiegészítő anyag**

**A 2025. évi Nemzetközi Női Imanap ötletei**

**az ima-tevékenységeire**

A Nemzetközi Női Imanap (NNI) rendkívüli áldás a gyülekezetedben. Feltöltheted a napodat több imatevékenységgel: hagyományos imaformákkal vagy új imádkozási formák megismerésével, miközben imádkozol a megjelölt témákért. Kiválaszthatod a neked legmegfelelőbb imádkozási formát, és amelyik a te kultúrádban elfogadott (összekulcsolt kéz).

Készíthetsz szemléltetőeszközöket, mint például zászlókat, könyvjelzőket, röplapokat stb. Felhasználhatod a következő idézeteket is ezekhez az anyagokhoz a *Jézushoz vezető út* című könyvből vagy egyéb más idézeteket is:

„Szívünket feltárni Istennek, mint barátunknak, ez az ima. Nem mintha szükséges lenne, hogy elmondjuk Istennek, kik vagyunk, mit akarunk, hanem hogy ily módon Istent a szívünkbe fogadhassuk. Az ima nem Istent hozza le hozzánk, hanem bennünket emel fel őhozzá” (Ellen G. White: Jézushoz vezető út. Advent Kiadó, Budapest, 1992. 75. o.)

„Oly közel juthatunk Istenhez, hogy minden váratlan megpróbáltatás alkalmával oly természetesen fordul hozzá szívünk, mint a virág a napfény felé” (Ellen G. White: Jézushoz vezető út. Advent Kiadó, Budapest, 1992. 81. o.).

**Istentisztelet címe: „Elérni az embereket”**

Az alábbi Istentiszteleti rend formáját igazítsd a gyülekezeted megszokott rendjéhez, mint pl. a zenei szolgálatokat, a költeményt vagy egyéb szolgálatokat. Lásd például az alábbi költeményt! Imádkozhatsz többféle, változatos formában is.

**Nyitó és záró ima:** ezt végezhetik a fiatal felnőtt nők, mivel ők állnak most a Női Szolgálatok középpontjában.

**Lelkészi ima.** Megkérhetsz négy hölgyet, hogy imádkozzanak a gyülekezet és a tagok szükségleteiért. Mindegyikük vezethet egy különleges imarészletet az ACTS (IBHK) imamodell szekciója után. (Imádat, Bűnvallomás, Hálaadás, Könyörgés)

**Gyerektörténet**. A gyerektörténet végén kérjétek meg a gyerekeket, hogy adjanak hálát Istennek a teremtett világért és valamelyik testrészükért (szem, fül, kéz stb.), amiért az Úr csodálatosan megalkotta azt. Ha van erre alkalom egy érettebb gyereket megkérhetsz arra, hogy foglalja össze mindazt, amit a záróimában említettek, mielőtt a helyükre visszaülnek.

**Záróima**. Kérjétek meg a gyülekezetet, hogy mielőtt az Istentiszteletet befejezitek, egy pillanatra álljatok meg csendes imára, mert „…a titkon mondott ima …a lélek lélegzete” ” (Ellen G. White: Jézushoz vezető út. Advent Kiadó, Budapest, 1992. 80. o.).

*Ismeretlen szerző*

**Legyen időd az imádságra!**

Egyik reggel korán keltem

És sietve kezdtem a napomat.

Annyi mindent kellett elvégezzek,

hogy nem maradt időm imádságra.

A problémák csak úgy zúdultak fejemre,

és egyre nehezebb lett minden feladat.

Miért nem segít meg Isten – gondoltam,

„Mert nem kértél meg” – jött a válasza.

Szerettem volna meglátni az örömöt és szépet,

de a nap csak ment tovább búsan, komoran.

Vajon miért nem mutatja meg a jót benne Isten?

Mire Ő így felelt: „Mert nem keresed soha.”

Próbáltam Hozzá közelebb kerülni,

több zárt is nyitogattam,

Ő szelíden és szerető hangon súgta:

„Nem kopogtattál, fiam.”

Ma reggel is korán ébredtem,

és megálltam mielőtt elindítom a napomat.

Oly sok teendőm lesz ma is, hogy

akarom: legyen időm az imádságra.

**SZEMINÁRIUM**

**„Fedezzzük fel annak örömét, hogy Isten leányai vagyunk”**

**Ötletek az ima tevékenységekhez**

**A kezdéshez** (válasszatok ki egyet vagy akár többet is az imatevékenységek közül,

ami megfelel a csoportnak):

* **Hálaadó imádságok.** Szánjatok időt a csoportos imára! Kérj fel 2-es vagy 3-as csoportban ülő hölgyeket (ha többen ülnek egy asztalnál akkor többet is), hogy imádkozzanak röviden egy kifejezéssel valamiért, amiért hálásak a mai nap. Ha az időtök engedi újra indíthatnak kört csupán egy szóval. Legyen az kihívás, hogy valami olyanért adjanak hálát, amit még nem említettek.
* **Imakérések.** Gyűjtsetek kosarakba írott imakéréseket! Legyen az egyik kosár ezzel felcímkézve: „Imakérések másokért” és a másik legyen: „Imakérések önmagamért”. Kérjétek meg a nőtestvéreket, hogy írják le imakéréseiket, amit másokért mondanának és amit önmagukért kérnek. (Biztosítsatok íróeszközöket és jegyzetpapírokat ehhez a tevékenységhez!) A hölgyek helyezzék el a kéréseket a kosarakba.
* **Közbenjáró imádságok.** Készítsetek egy imafalat vagy posztert a falra vagy ablakra ragasztva! Írják fel a nők egy jegyzetlapra és ragasszák fel erre a falra a gyermekeik, a családtagjaik vagy barátaik nevét, akikért imádkoznának.
* **Hálaima tükörrel**. Különítsetek el egy helyiséget tükörrel a falon vagy egy álló tükörrel az asztalon, amit letakartok kendővel! Készítsétek el a következő feliratot a letakart tükör mellé vagy fölé: „Isten kedvenc személye.” Kérd meg a résztvevőket (egész nap legyen mindenkinek része benne), hogy menjen be ebbe a szobába és nézzen a kendő alá. Adjon hálát azért a személyért, akit a tükörben lát, és azért, hogy Isten nagyon szereti ezt őt.

1. **A végén** (válasszatok ki egyet vagy többet az imatevékenységek közül, ami megfelel a csoportotoknak):

* **Imakérések.** Ha használtátok a kosarakat az imakérésekhez, kérjetek meg egy hölgyet, hogy imádkozzon a kérésekért, ami másokért szól, és egy másik hölgyet az összes kérésért, ami arról szól, hogy „önmagaért”.
* **Közbenjáró imák**. Ha használtátok az imafalat legyen egy vagy több személy, akik imádkoznak mindenkiért, akik nevei a falon vannak. Megkérhettek más hölgyeket is, hogy egy-egy cédulát vigyenek magukkal haza és otthonaikban folytassák az imádásgot egész éven át azokért a személykért.
* **Imák a szeminárium résztvevőiért.** Kérjetek meg több embert, hogy imádkozzon egy jellemtulajdonságért, amely elhangzott a szemináriumon és az Istenben hívő asszonyt jellemzi, hogy adja meg az Úr azt a szeminárium résztvevőinek. Ha asztal körüli csoportok vannak, minden hölgy imádkozhat a csoportban a csoport tagjaiért, hogy kapjanak vagy kifejleszthessenek magukban ilyen jellemet.
* **Imádságok a nőkért világszerte.** Mondjatok el egy különleges imát minden nőért a gyülekezeteinkben és a gyülekezetek kívüliekért! Gondoljatok az ő kihívásaikra és küzdelmeikre!
* **Imádságok azokért a nőkért, akik egy vagy több problémával küzdenek.** Csoportokban imádkozzatok azokért a nőkért, akik kritikus problémákkal küzdenek: erőszakkal, szegénységgel, egészségügyi problémákkal, írástudatlansággal, túlterheltséggel vagy a vezetés lehetőségének hiányával! Minden csoport válasszon egy problémát és imádkozzon azokért a nőkért, akik a fenti problémával küzdenek, hogy érezzék, lássák meg Isten jelenlétét és megértsék, hogy ők Isten különleges leányai.
* **Imaséta**. Szervezzetek imasétát, imaállomásokkal a termetekben vagy a gyülekezet udvarán, vagy az épület más részeiben, különböző imatémákkal, amelyek kapcsolódnak a szemináriumhoz.
* **Hálaima tükörrel.** Eltekintve attól, hogy a szeminárium alatt használtátok-e vagy sem ezt az imát, adjatok a résztvevőknek ajándékba egy kis tükröt az „Isten kedvenc személye” felirattal. Zárjátok be az együttlétet imával, amelyben hálát adtok Istennek minden résztvevőért, mivel minden egyes személy különleges és Isten kedveltje.